ETA:n sekakomitean päätös N:o 117/98, tehty 18 päivänä joulukuuta 1998, ETA-sopimuksen liitteen II (Tekniset määräykset, standardit, testaus ja varmentaminen) muuttamisesta



Virallinen lehti nro L 297 , 18/11/1999 s. 0044 - 0045



ETA:N SEKAKOMITEAN PÄÄTÖS N:o 117/98, tehty 18 päivänä joulukuuta 1998, ETA-sopimuksen liitteen II (Tekniset määräykset, standardit, testaus ja varmentaminen) muuttamisesta ETA:N SEKAKOMITEA, joka ottaa huomioon Euroopan talousalueesta tehdyn sopimuksen, sellaisena kuin se on mukautettuna Euroopan talousaluetta koskevan sopimuksen mukauttamisesta tehdyllä pöytäkirjalla, jäljempänä "sopimus", ja erityisesti sen 98 artiklan, sekä katsoo, että sopimuksen liite II muutettiin 4 päivänä heinäkuuta 1998 tehdyllä ETA:n sekakomitean päätöksellä N:o 63/98(1), ja yleiseurooppalaisen digitaalisen monipalveluverkon (ISDN) perusliittymää koskevista yhteisistä teknisistä määräyksistä 20 päivänä toukokuuta 1997 tehty komission päätös 97/346/EY(2) olisi otettava osaksi sopimusta, yleiseurooppalaisen digitaalisen monipalveluverkon (ISDN) järjestelmäliittymää koskevista yhteisistä teknisistä määräyksistä 20 päivänä toukokuuta 1997 tehty komission päätös 97/347/EY(3) olisi otettava osaksi sopimusta, päätöksellä 97/346/EY kumotaan 21 päivästä toukokuuta 1998 Euroopan laajuisen digitaalisen monipalveluverkon (ISDN) perusliittymää koskevista yhteisistä teknisistä määräyksistä tehty komission päätös 94/797/EY, joka on otettu osaksi sopimusta ja joka on näin ollen kumottava sopimuksen mukaisesti, ja päätöksellä 97/347/EY kumotaan 21 päivästä toukokuuta 1998 Euroopan laajuisen digitaalisen monipalveluverkon (ISDN) järjestelmäliittymää koskevista yhteisistä teknisistä määräyksistä tehty komission päätös 94/796/EY, joka on otettu osaksi sopimusta ja joka on näin ollen kumottava sopimuksen mukaisesti, ON PÄÄTTÄNYT SEURAAVAA: 1 artikla Lisätään sopimuksen liitteessä II olevan XVIII luvun 4 zd kohdan (komission päätös 97/525/EY) jälkeen kohdat seuraavasti: "4ze. 397 D 0346: komission päätös 97/346/EY, tehty 20 päivänä toukokuuta 1997, yleiseurooppalaisen digitaalisen monipalveluverkon (ISDN) perusliittymää koskevista yhteisistä teknisistä määräyksistä (EYVL L 148, 6.6.1997, s. 19). 4zf. 397 D 0347: komission päätös 97/347/EY, tehty 20 päivänä toukokuuta 1997, yleiseurooppalaisen digitaalisen monipalveluverkon (ISDN) järjestelmäliittymää koskevista yhteisistä teknisistä määräyksistä (EYVL L 148, 6.6.1997, s. 24)." 2 artikla Poistetaan sopimuksen liitteessä II olevan XVIII luvun 4 f kohdan (komission päätös 94/797/EY) ja 4 g kohdan (komission päätös 94/797/EY) tekstit. 3 artikla Komission päätösten 97/346/EY ja 97/347/EY islanniksi ja norjaksi laaditut tekstit, jotka on liitetty tämän päätöksen kielitoisintoihin, ovat todistusvoimaisia. 4 artikla Tämä päätös tulee voimaan 19 päivänä joulukuuta 1998, jos sopimuksen 103 artiklan 1 kohdan mukaiset ilmoitukset on tehty ETA:n sekakomitealle. 5 artikla Tämä päätös julkaistaan Euroopan yhteisöjen virallisen lehden ETA-osastossa ja ETA-täydennysosassa. Tehty Brysselissä 18 päivänä joulukuuta 1998. ETA:n sekakomitean puolesta N. v. LIECHTENSTEIN Puheenjohtaja (1) EYVL L 100, 15.4.1999, s. 50. (2) EYVL L 148, 6.6.1997, s. 19. (3) EYVL L 148, 6.6.1997, s. 24.